CELEX: C2004/273/61
Language: el
Date: 2004-11-06 00:00:00
Title: Υπόθεση T-325/04: Προσφυγή της Citicorp κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 5 Αυγούστου 2004

6.11.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 273/31
            
         Προσφυγή της Citicorp κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), που ασκήθηκε στις 5 Αυγούστου 2004
   (Υπόθεση T-325/04)
   (2004/C 273/61)
   Γλώσσα στην οποία υποβλήθηκε η αίτηση: η αγγλική
   Η Citicorp, με έδρα τη Νέα Υόρκη (Ηνωμένες Πολιτείες), εκπροσωπούμενη από τους Dr V. von Bomhard, Dr A. Renck, Dr C. Schulte και Dr A. Pohlmann, δικηγόρους, άσκησε προσφυγή κατά του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ), στις 5 Αυγούστου 2004, ενώπιον του Πρωτοδικείου των Ευρωπαϊκών Κοινοτήτων.
   Έτερος διάδικος κατά τη διαδικασία ενώπιον του τμήματος προσφυγών ήταν η Link Interchange Network Ltd.
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) (ΓΕΕΑ) της 18ης Μαΐου 2004, στην υπόθεση R0789/2002-1,
            
         
               —
            
            
               να καταδικάσει το καθού στα δικαστικά έξοδα.
            
         Λόγοι ακυρώσεως και κύρια επιχειρήματα:
   
               Αιτούσα την καταχώριση κοινοτικού σήματος:
            
            
               Citicorp
            
         
               Σήμα προς καταχώριση:
            
            
               Το λεκτικό σήμα «Wordlink» (αίτηση υπ' αριθ. 111880)
            
         
               Αγαθά και υπηρεσίες:
            
            
               Κλάσεις 9, 16 και 36
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Η Link Interchange Network Ltd.
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το εθνικό λεκτικό και εικονιστικό σήμα «LINK» για υπηρεσίες της κλάσεως 36 (τραπεζικές υπηρεσίες για τη διάθεση μετρητών, μεταφορές κεφαλαίων και υπηρεσίες πληρωμών, υπηρεσίες οικονομικής ενημέρωσης)
            
         
               Απόφαση του τμήματος ανακοπής:
            
            
               Απόρριψη της αιτήσεως καταχωρίσεως του κοινοτικού σήματος για τις υπηρεσίες οικονομικών και νομισματικών υποθέσεων της κλάσεως 36
            
         
               Απόφαση του τμήματος προσφυγών:
            
            
               Απόρριψη της προσφυγής
            
         
               Ισχυρισμοί:
            
            
               Παράβαση των άρθρων 73 και 74 του κανονισμού (ΕΚ) αριθ. 40/94 (1), καθώς και του άρθρου 8, παράγραφος 1, στοιχείο β), του ίδιου κανονισμού
            
         
      (1)  Κανονισμός (ΕΚ) αριθ. 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994 L 11, σ. 1).